**Suomen ralli 2001** (virallisesti *51. Neste Rally Finland*) oli Rallin MM-sarjan kauden 2001 yhdeksäs osakilpailu, joka ajettiin 24.–26. elokuuta 2001. 

Kilpailuun ilmoittautui 165 autokuntaa, joista 150 lähti kilpailuun.

Reitti
------

Kilpailussa oli 21 erikoiskoetta. Niiden yhteispituus oli 406,38 km.

Reitti muistutti yleisrakenteeltaan edellisvuotta. Perjantain huolto siirtyi nyt Tikkakoskelta Paviljonkiin, mikä oli ensimmäinen kerta kun aluetta käytettiin MM-rallin huoltoon.

Killerin erikoiskoetta muokattiin pelkästä raviradasta kahden auton rinnakkaiseksi radaksi, jossa ratoja vaihdettiin tunnelin ja sillan avulla. Talviaisten erikoiskoe oli sama kuin edellisen vuoden Juupajoki.

Sunnuntaina ajettu Moksi – Leustu oli 41-kilometrisenä pisin erikoiskoe rallin historiassa sitten vuoden 1973 Kokkosenlahden.

Kilpailun tapahtumia
--------------------

Marcus Grönholm voitti kilpailun ja keräsi ensimmäiset pisteet sitten Portugalin rallin. Peugeot käytti tallimääräyksiä, jotta Grönholm ja Harri Rovanperä säilyttäisivät sijoituksensa viimeisenä päivänä. säilyttämiseen. Rovanperän auton etuvasen iskunvaimennin rikkoutui hieman ennen toiseksi viimeisen erikoiskokeen loppua ja hän joutui ajamaan viimeisen ajetun Ouninpohjan erikoiskokeen rikkinäisellä iskunvaimentimella. Tämän myötä Colin McRae nousi neljänneltä sijalta kolmanneksi viimeisellä erikoiskokeella, jossa McRae ajoi toiseksi nopeimman ajan. François Delecour keskeytti siirtymäosuudella polttoaineen paineen pudottua vaikka tankissa oli polttoainetta jäljellä. McRaen ja Sainzin sijoituksien myötä Ford Martini nousi MM-sarjan kärkeen. Ennakkosuosikkina kilpailuun lähtenyt Tommi Mäkinen ajoi ensimmäisellä erikoiskokeella kantoon, jota ei ollut merkinnyt nuotteihin ja joutui keskeyttämään. Toisena päivänä Didier Auriol joutui keskeyttämään ajettuaan ulos erikoiskokeella 13 kun etujousitus petti. Juha Kankkunen keskeytti jarrujen petettyä.

Tulokset
--------

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. | Suomi Marcus Grönholm | Suomi Timo Rautiainen | Peugeot 206 WRC | 3:23.12,8 |  | 10 |
| 2. | Yhdistynyt kuningaskunta Richard Burns | Yhdistynyt kuningaskunta Robert Reid | Subaru Impreza WRC 2001 | 3:23.37,8 | +25,0 | 6 |
| 3. | Yhdistynyt kuningaskunta Colin McRae | Yhdistynyt kuningaskunta Nicky Grist | Ford Focus RS WRC 01 | 3:23.45,1 | +23,3 | 4 |
| 4. | Suomi Harri Rovanperä | Suomi Risto Pietiläinen | Peugeot 206 WRC | 3:23.46,7 | +33,9 | 3 |
| 5. | Viro Markko Märtin | Yhdistynyt kuningaskunta Michael Park | Subaru Impreza WRC 2001 | 3:24.30,7 | +1.17,9 | 2 |
| 6. | Espanja Carlos Sainz | Espanja Luis Moya | Ford Focus RS WRC 01 | 3:24.53,3 | +1.40,5 | 1 |
| Lähde: |

N-ryhmän voitti Marcos Ligato.

Lähteet
-------

1. ↑  2001 FIA World Rally Championship 51. Neste Rally Finland *fiaresultsandstatistics.motorsportstats.com*. Viitattu 8.10.2023. (englanniksi)
2. ↑  Neste Rally Finland preview  25.8.2001.  Arkistoitu. Viitattu 9.10.2023. (englanniksi)
3. 1 2 3  2001 Rally Finland
4. 1 2 3 4  Rally Finland Route History IV: 1996–2001 *It Gets Faster Now!*.
5. ↑  Ford Racing Rally Finland final positions  28.8.2001.  Arkistoitu. Viitattu 8.10.2023. (englanniksi)
6. ↑  Tommi Mäkisen kilpailu päättyi kantoon *is.fi*.  25.8.2001. Viitattu 8.10.2023.
7. ↑  Rally Finland Ford Racing leg two report  27.8.2001.  Arkistoitu. Viitattu 9.10.2023. (englanniksi)

Aiheesta muualla
----------------

* Kuvia tai muita tiedostoja aiheesta **Suomen ralli 2001** Wikimedia Commonsissa

* Rally-Maps.com, erikoiskokeet kartalla (englanniksi)
* Rally Finland 2001: WRC Highlights / Review / Results Youtubessa (englanniksi)

Osakilpailut MM-rallikaudella 2001

* Monte Carlo
* Ruotsi
* Portugali
* Katalonia
* Argentiina
* Kypros
* Akropolis
* Safari
* Suomi
* Uusi-Seelanti
* Sanremo
* Korsika
* Australia
* Wales

SuomiRallin maailmanmestaruussarjan Suomen rallit

|  |  |
| --- | --- |
| 1970-luku | 
* 1973
* 1974
* 1975
* 1976
* 1977
* 1978
* 1979

 |
| 1980-luku | 
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989

 |
| 1990-luku | 
* 1990
* 1991
* 1992
* 1993
* 1994
* 1996
* 1997
* 1998
* 1999

 |
| 2000-luku | 
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009

 |
| 2010-luku | 
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| 2020-luku | 
* ~~2020~~
* 2021
* 2022
* 2023
* *2024*

 |